मामले ने तूल तब पकड़ा जब कांग्रेस के राष्ट्रीय अध्यक्ष राहुल गांधी ने एबीपी न्यूज के इस ख़बर को ट्वीट करके पीएम मोदी पर हमला बोला. गौरतलब है कि चैनल ने अपनी रिपोर्ट में दिखाया था कि प्रधानमंत्री नरेंद्र मोदी ने अपने मन की बात में कांकेर की जिस महिला चंद्रमणि से खेती में उनकी आय बढ़ने को लेकर चर्चा की थी, दरअसल उसे अधिकारियों ने समझा पढ़ाकर झूठ बोलवाया था. उसकी आय दोगुनी नहीं हुई थी.